KINO PAZIN

Besplatna projekcija - To smo mi, vol. 2
2025-06-02 19:00 - 20:30 (Europe/Zagreb)
Poštovani,
povodom Dana grada Pazina, čast nam je pozvati Vas na projekciju dokumentarnog filma To smo mi – Vol. 2, koja će se održati u ponedjeljak, 2. lipnja 2025. s početkom u 19:00 sati u Kinu Pazin.
Riječ je o drugom dijelu dokumentarnog omnibusa posvećenog stvaralaštvu mladih umjetnica i umjetnika iz Istre. Film Danila Lole Ilića donosi šest priča koje progovaraju o identitetu, inspiraciji i snazi umjetnosti u svakodnevici.
U filmu sudjeluju:

Gea Rajić, autorica dokumentarnih i glazbenih filmova čiji rad nadilazi lokalne okvire

Iva Gortan, glazbenica iz Pazina poznata po iznimnim vokalnim sposobnostima i nastupu u emisiji The Voice of Croatia

te Sara Gortan, Rino Banko, Ana Cerovac i Marko Človek, mladi umjetnici koji na različite načine oblikuju i obogaćuju istarski kulturni prostor

Ovo nije samo filmska večer, već prilika da se zajedno osvrnemo na važnost i vrijednost umjetničkog stvaralaštva u našem društvu.
Ulaz je slobodan.

Novi valovi u Kinu Pazin: Divlja horda
2025-04-23 19:00 - 22:00
Originalni naslov: The Wild Bunch
Žanr: western
Trajanje: 135
Redatelj/ica: Sam Peckinpah
Glumci/glasovi: William Holden (Pike), Ernest Borgnine (Dutch), Robert Ryan (Thornton), Edmond O’Brien (Sykes), Warren Oates (Lyle Gorch), Jaime Sánchez (Angel) i dr.
Godina: 1969
Država: SAD
Dobna skupina: 15+

Sinopsis:
Godina je 1913. i tradicionalni Divlji zapad je na umoru. Banda sredovječnih razbojnika pod vodstvom Pikea Bishopa, zvana Divlja horda, u svom posljednjem pohodu pljačka banku u teksaškom gradiću. Međutim prepad krene po zlu, naoružani građani suprotstave se pljačkašima, u krvavom sukobu banditi jedva izvuku živu glavu bijegom. Nakon propale pljačke odmetnici odlaze u Meksiko, gdje ih slijedi potjera predvođena njihovim bivšim sudrugom Dekeom Thorntonom. On se u zamjenu za izlazak iz zatvora nagodio s bankarima koji financiraju potjeru, i jako dobro poznaje Pikea i njegov način razmišljanja. Pike i drugovi u međuvremenu, u revolucijom razjedenom Meksiku, sklope dogovor s korumpiranim i nemilosrdnim generalom Mapacheom o pljački oružja američke vojske…

Škola čarobnih životinja 2 // KAROJBA
2024-06-30 21:30 - 22:30
Centar za kulturu i obrazovanje Pazin i Turistička zajednica središnje Istre vam predstavljaju Kino u gostima! Publika će kroz ljeto 2024. godine imati priliku gledati filmove pod zvijezdama širom Pazinštine.
MJESTO: Karojba
DATUM: 30.6.2024.
FILM: Škola čarobnih životinja 2
TRAJANJE: 103′
DOB: Svi uzrasti
SINOPSIS: Ida i Benni pohađaju neobičnu školu Winterstein u kojoj svaki učenik i učenica u pratnji ima svoju čarobnu životinju, predodređenu da postane njegova ili njena osobna srodna duša. No nova školska godina donosi i nove izazove! Kako bi riješili zagonetku tajanstvenih rupa koje se pojavljuju na školskom igralištu, učenici moraju udružiti snage sa svojim čarobnim životinjskim prijateljima. Paralelno kreću i pripreme za kazališnu predstavu koja će se održati za veliku obljetnicu škole, a pred Idom nije nimalo lak zadatak: u svojoj novoj ulozi redateljice kazališne predstave, Ida mora odlučiti kome dodijeliti glavnu ulogu – vođi školske bande Helene ili sramežljivoj, ali talentiranoj Anna-Leni…

Mjesec našeg filma - H8…
2024-05-24 20:00 - 21:30 | Spomen dom Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
igrani dugometražni
Godina proizvodnje: 1958.
Trajanje: 105 minuta
Vozač nepoznatog automobila, od čijeg je registarskog broja zabilježen samo početni dio H-8, skrivio je sudar autobusa i kamiona te pobjegao. Više je putnika poginulo, dok su mnogi zadobili teške povrede. Priča filma vraća se unatrag te individualno upoznajemo putnike autobusa, ne znajući koji će od njih poginuti, a koji preživjeti udes.

Scenarij
Zvonimir Berković, Tomislav Butorac (prema ideji Zvonimira Berkovića i Nikole Tanhofera)
Režija
Nikola Tanhofer
Kamera
Slavko Zalar
Uloge
Ðurđa Ivezić, Boris Buzančić, Antun Vrdoljak, Vanja Drach, Marijan Lovrić, Mira Nikolić, Antun Nalis, Mia Oremović, Stane Sever, Pero Kvrgić, Marija Kohn, Fabijan Šovagović, Ljubica Jović, Ivan Šubić, Siniša Knaflec, Rudolf Kukić, Drago Mitrović, Andro Lušičić, Stjepan Jurčević, Krunoslava Frlić, Pavle Bogdanović, Milan Orlović, Martin Matošević, Rudolf Sremec
Montaža
Radojka Ivančević
Scenografija
Zdravko Gmajner

Mjesec našeg filma - Dečko kojem se žurilo
2024-05-23 20:00 - 21:00 | Spomen dom Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
dokumentarni, srednjometražni
Godina proizvodnje: 2001.
Trajanje: 53 minute
Scenarij: Biljana Čakić-Veselič
Režija: Biljana Čakić-Veselič
Producent: Nenad Puhovski
Kamera: Predrag Vekić, Boris Krstinić
Montaža: Uja Irgolič
Glazba: Stampedo
Obrada zvuka: Mladen Škalec
Zvuk: Bojan Gabrić, Bojana Krstinić
Intimna priča o potrazi redateljice za njenim bratom koji je nestao tijekom rata u Hrvatskoj 1991. godine. Na neki način, film se nastavlja na priču redateljičine bake čiji je suprug ubijen u Drugom svjetskom ratu, no ona je cijeloga života čekala da se on vrati. Dečko kojem se žurilo dobitnik je niza nacionalnih i internacionalnih nagrada, uključujući i godišnju Nagradu Vladimir Nazor za filmsku umjetnost, a prikazan je na više od dvadeset svjetskih festivala. Godine 2001. bio je hrvatski kandidat za nagradu Oscar u kategoriji dokumentarnog filma. Dečko kojem se žurilo spada među najbolje i najnagrađivanije hrvatske dokumentarce u protekla dva desetljeća.

Mjesec našeg filma - Svjedoci
2024-05-16 20:00 - 21:30 | Spomen dom Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Godina produkcije: 2003.
Trajanje: 88′
igrani dugometražni

Karlovac 1991., Domovinski rat. Trojica pripadnika Hrvatske vojske igrom slučaja u Karlovcu ubiju srpskog civila kojem su došli ‘samo’ minirati kuću, te otmu njegovu kćerkicu kao svjedokinju ubojstva. Policijski inspektor Barbir brzo im uđe u trag, no rođak jednog od počinitelja zločina je istaknuti politički funkcioner i bolnički primarijus Matić koji nastoji zataškati slučaj. Istovremeno, novinarka Lidija također naslućuje tko su ubojice, a jedan od njih brat je njezina dečka Kreše, demobiliziranog hrvatskog vojnika koji se upravo vratio iz bolnice bez jedne noge.

Scenarij
Jurica Pavičić, Vinko Brešan, Živko Zalar
Režija
Vinko Brešan
Kamera
Živko Zalar
Montaža
Sandra Botica Brešan
Glazba
Mate Matišić
Scenografija
Mario Ivezić
Kostimografija
Željka Franulović
Oblikovanje zvuka
Ranko Pauković
Uloge
Leon Lučev, Alma Prica, Dražen Kühn, Mirjana Karanović, Krešimir Mikić, Marniko Prga, Bojan Navojec, Ljubomir Kerekeš, Ivo Gregurević

Mjesec našeg filma - Broj 55
2024-05-14 20:00 - 21:30 | Spomen dom Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Broj 55

igrani dugometražni
Porijeklo: HR
Godina proizvodnje: 2014.
Trajanje: 104 minute
akcijski, ratni, drama

Režija: Kristijan Milić
Scenarij: Ivan Pavličić
Kamera: Mirko Pivčević
Montaža: Veljko Segarić
Uloge: Goran Bogdan, Marko Cindrić, Alan Katić, Jan Kerekeš, Darko Milas, Dražen Mikulić, Marinko Prga
Producent: Stanislav Babić
Produkcija: Hrvatska radiotelevizija (HRT)
Distribucija: Hrvatska radiotelevizija (HRT)
Hrvatska distribucija: Blitz Film & Video

U jesen 1991. godine skupina hrvatskih vojnika upada u zasjedu i prisiljena je sakriti se u napuštenu kuću u obližnjem selu. Njihov otpor udruženim snagama pobunjenih Srba, JNA i srpskih specijalaca traje gotovo 24 sata, a paralelno pratimo i napore njihovih suboraca da ih izvuku iz okruženja. Priča je zasnovana na istinitom događaju.

Kristijan Milić (1969.) studirao je filmsku i televizijsku režiju na Akademiji dramske umjetnosti u Zagrebu. Redateljsku karijeru započeo je 2000. kao redatelj reklama i glazbenih spotova. Režirao je nekoliko kratkometražnih filmova među kojima Backwoods (1998.), Boredom (1998.) i Sigurna kuća(2002.) dio dvodijelnog omnibusa 24 sata, dobitnika Nagrade za najbolji debitantski film na Festivalu igranog filma u Puli 2002. godine. Milićev prvi dugometražni igrani film Živi i mrtvi(2007.) osvojio je osam Zlatnih arena na festivalu u Puli kao i sedam međunarodnih nagrada na festivalima u Beogradu, Tetuanu, Lecceu, Ljutomeru, Draču, Orenburgu i Prištini.
Izbor iz filmografije – Kristijan Milić (1969.)

Broj 55 (2014.) – dugometražni igrani
Soba 3 (2013.) – kratkometražni igrani
Počivali u miru (2013.) – TV serija
Šampion (2010.) – kratkometražni igrani
Živi i mrtvi (2007.) – dugometražni igrani
Sigurna kuća (2002.) – kratkometražni igrani / segment omnibusa 24 sata
Hitna 94 (1998. ‒ 1999.) – TV serija
Dosada (1998.) – kratkometražni igrani / segment omnibusa 24 sata
Backwoods (1998.) – kratkometražni igrani / segment omnibusa 24 sata
Netrpeljivost (1995.) – kratkometražni igrani

Mjesec našeg filma - Revija hrvatskog kratkometražnog filma
2024-05-07 20:00 - 21:30 | Spomen dom Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Arka
animirani kratkometražni
Porijeklo: HR
Godina proizvodnje: 2020.
Trajanje: 14.40 min

Režija: Natko Stipaničev
Scenarij: Natko Stipaničev, Maša Seničić, Damir Juričić
Animacija:Natko Stipaničev, Pavao Stanojević
Dizajn: Natko Stipaničev
Pozadine: Natko Stipaničev
Montaža: Natko Stipaničev
Oblikovanje zvuka: Natko Stipaničev
Producent: Igor Grubić
Produkcija: Kreativni sindikat
Prodajni zastupnik: Bonobostudio
Hrvatska distribucija: Bonobostudio
Potpora: Hrvatski audiovizualni centar (HAVC), Grad Split
Veličanstveni prekooceanski kruzer plovi morem.

Zvir
igrani kratkometražni
Porijeklo: HR
Godina proizvodnje: 2016.
Trajanje: 15 minuta

Režija: Miroslav Sikavica
Scenarij: Marija Šimoković Sikavica, Miroslav Sikavica
Kamera: Danko Vučinović
Montaža: Marko Ferković
Oblikovanje zvuka: Martin Semenčić
Kostimografija: Morana Starčević
Scenografija: Veronika Radman
Uloge: Marko Ban, Ivan Smoljo
Producenti: Boris T. Matić, Lana Ujdur
Produkcija: Propeler Film
Prodajni zastupnik: The Wild Room
Potpora: Hrvatski audiovizualni centar (HAVC)
Lakomisleno prihvaćen građevinski posao u apartmanskom naselju na obali pretvara se u komplikaciju za bagerista iz zaleđa koji, da bi sačuvao očinski autoritet te odradio legalan ali prljav posao, mora ukloniti neželjena svjedoka.

Valerija
dokumentarni eksperimentalni kratkometražni
Porijeklo: HR
Godina proizvodnje: 2023.
Trajanje: 15 minuta

Režija: Sara Jurinčić
Scenarij: Sara Jurinčić
Kamera: Ivan Slipčević
Montaža: Tomislav Stojanović
Oblikovanje zvuka: Christian Bo Johansen
Glazba: Christian Bo Johansen
Producentice: Vanja Jambrović, Sara Jurinčić
Produkcija: Studio Nomad, Restart (Restart laboratorij)
Potpora: Hrvatski audiovizualni centar (HAVC), Grad Zagreb, MEDIA
Valerija je eksperimentalno dokumentarni film zamišljen kao intimni susret autorice i njenih pretkinja, inspiriran portretima s otočkog groblja gdje je uobičajeno da žene i muškaraci dok su još živi odlučuju o fotografiji koja će ih predstavljati na njihovom grobu nakon što umru.

Anine pjesme
kratkometražni
Porijeklo: HR
Godina proizvodnje: 2003.
Trajanje 28 minuta

Režija: Vlatka Vorkapić
Scenarij: Vlatka Vorkapić, Ljiljana Šišmanović
Kamera: Karmelo Kursar
Zvuk: Mladen Šiklić
Montaža: Robert Petrinec
Urednica: Ljiljana Šišmanović
Producent: Željko SlišurićDokumentarac govori o pučkoj pjesnikinji Ani iz Komletinaca i njezinoj najboljoj prijateljici Mandici.

Vlatka Vorkapić (1969.)
Diplomirala je TV i filmsku režiju na Akademiji dramske umjetnosti u Zagrebu te komparativnu književnost i češki jezik i književnost na Filozofskom fakultetu u Zagrebu. Samostalna je umjetnica, scenaristica i redateljica. Režirala je preko trideset dokumentarnih filmova, dva kratkometražna igrana filma i nekoliko kazališnih predstava, uključujući nagrađivanu predstavu Judith French. Njezini filmovi prikazivani su na međunarodnim festivalima, a za svoje dokumentarne i kratke igrane filmove osvojila je nekolicinu nagrada.

Ulaz na ovu projekciju je besplatan.

Ekskurzija
2024-03-07 19:00 - 20:30 | Spomen dom Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Ove godine se u nezavisnim kinima diljem Hrvatske održava “Ženijalni tjedan”, filmsko slavlje povodom Međunarodnog dana žena koji se slavi 8. ožujka. Jubilarni “Ženijalni dani” održavaju se od 4. do 10. ožujka, a prikazuje se šest filmskih ostvarenja koja na kino platna donose ženske priče koje ne smijete propustiti.
”Poslastica” desetog po redu programa “Ženijalni dani” je premijerno prikazivanje dugoiščekivanog cjelovečernjeg prvijenca bosanske redateljice Une Gunjak. Radi se o filmu “Ekskurzija” koji je svjetsku premijeru doživio na festivalu u Locarnu, gdje je i dobio posebno priznanje. Podsjetimo, Una Gunjak je za svoj kratki film “Kokoška”, u njemačko-hrvatskoj koprodukciji, osvojila nagradu EFA-e 2014.
Redateljica: Una Gunjak
Glumci: Asja Zara Lagumdžija, Nađa Spaho, Maja Izetbegović, Mediha Musliović, Izudin Bajrović
Godina proizvodnje: 2023.
Rod i vrsta: igrani dugometražni
Žanr: drama
Porijeklo: Bosna i Hercegovina, Hrvatska, Srbija, Francuska, Norveška, Katar
Trajanje: 93 minute
Ova projekcija predstavlja pretpremijeru jer redovna distribucija filma započinje 25. travnja 2024.
Dok se njezin razred priprema za izlet, sarajevska tinejdžerica Iman privlači pažnju starijeg dečka. Kada za vrijeme igre istine ili izazova slaže da se poseksala, glasina se proširi školom i stvari izmiču kontroli. Ekskurzija je dugoiščekivani cjelovečernji prvijenac bosanske redateljice Une Gunjak, čiji je kratki film Kokoška, u njemačko-hrvatskoj koprodukciji, ovjenčan nagradom EFA-e 2014. Film je premijerno prikazan na Filmskom festivalu u Locarnu, gdje je primio posebno priznanje.
